PRIMĂRIA MUNICIPIULUI SATU MARE

BIROUL CONSULTANŢĂ TEHNICĂ ŞI SUPERVIZARE LUCRĂRI

DIRECŢIA ECONOMICĂ

NR. **29522/13.05.2024**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Biroul Consultanţă Tehnică şi Supervizare Lucrări și Directorul executiv al Direcției Economice formulează următorul:

**RAPORT DE SPECIALITATE**

la proiectul de hotărâre privind aprobarea documentației în faza S.F. și a indicatorilor tehnico-economici la obiectivul de investiție

 **„Reconversia şi refuncționalizarea terenurilor degradate şi neutilizate de pe malurile Someşului din Municipiul Satu Mare”**

**NECESITATEA ȘI OPORTUNITATEA PROMOVĂRII INVESTIȚIEI**

Propunerile prezentate în continuare oferă posibilitatea extinderii pietonalului și oportunitatea realizării unui traseu pentru bicicliști în continuarea celui existent/propus atât în Centrul vechi, Centrul nou, pe partea nordică cât și în partea de sud a râului Someș. Totodată se dorește îmbunătățirea infrastructurii verzi a municipiului.

Prezenta investiție are ca principale obiective valorificarea patrimoniului natural și cultural al zonei și al orașului, revitalizarea zonei țintă asigurându-se funcțiuni estetice, sociale, educative, respectiv economice, crearea de locuri de petrecere a timpului liber pentru toate categoriile de vârstă, crearea de zone pentru activități sportive, de zone destinate plimbării și socializarii câinilor cu stăpân și nu numai.

**ANALIZA SOLUȚIEI TEHNICE PROPUSE**

MAL DREPT SOMEŞ

Amenajările se propun pe malul drept al râului Someș, situat în extravilan și care aparține municipiului Satu Mare. Terenul de pe malul drept al râului Someș are o suprafață de 53 996,85 mp.

Amplasamentul obiectivului de investiţie este situat în extravilanul municipiului Satu Mare, si este format din mai multe zone astfel:

Malul drept al râului Someș desfășurat pe o suprafață aproximativă de 53. 996,85 mp cuprinde următoarele zone:

- Zona A se desfășoară pe o suprafață de aproximativ 17 804 mp și este delimitată de:

- Nord: baza digului de protecție de pe malul drept al râului Someș, zona străzii Alexiu Berinde și a străzii Diana:

- Est: podul Golescu;

- Sud: râul Someș;

- Vest: continuarea malului Someș.

- Zona B se desfășoară pe o suprafață de aproximativ 18 698 mp și este delimitată de:

- Nord: baza digului de protecție de pe malul drept al râului Someș, zona Bulevardului Transilvania, respectiv a străzii Transilvania;

- Est: podul de fier;

- Sud: râul Someș;

- Vest: podul Decebal.

- Zona C se desfășoară pe o suprafață de aproximativ 17 493 mp și este delimitată de:

- Nord: baza digului de protecție de pe malul drept al râului Someș, zona străzii Ștrandului;

- Est: noul pod peste Someș;

- Sud: râul Someș;

- Vest: podul de fier.

Municipiul Satu Mare nu dispune în prezent de suprafeţe mari de spaţii verzi publice cu acces nelimitat. Zona studiată prezintă un grad semnificativ de degradare fiind neutilizată la potenţialul pe care l-ar putea oferi pentru locuitorii municipiului. Vegetaţia creşte aproape necontrolat, malurile râului se surpă continuu, reziduurile aduse de apa se acumulează între tulpinile vegetaţiei poluând mediul. Pentru toate zonele studiate am identificat urmatoarele deficiente majore:

• Existenţa în oraş a unui teren degradat (maluri Someş) şi neamenajat spaţiu propice dezvoltării infracţionalităţii

• Creşterea vegetaţiei sălbatice arborescente necontrolat pe malurile albiei râului şi în zona dig-mal care are ca efect diminuarea secţiunii de scurgere a apelor mari

• Suprafaţă mică de spaţii publice verzi amenajate în municipiu raportată la numărul de locuitori

• Lipsă spaţii publice de petrecere a timpului liber

• Lipsă spaţii de organizare evenimente social-culturale tematice de mai mică amploare (ca număr de participanţi).

Preocupările tot mai intense ale oamenilor pentru sănătate și recreere, modificarea dinamicii timpului liber, adoptarea unui anumit stil de viață au determinat necesitatea reconversiei și a refuncționalizării terenurilor degradate și neutilizate de pe malurile Someșului.

Prin realizarea investiţiei, municipiul Satu Mare îşi propune următoarele obiective:

- Reconversia şi refuncţionalizarea terenurilor degradate

- Creșterea suprafețelor de spații verzi accesibile publicului larg

- Îmbunătăţirea calităţii şi aspectului natural al zonei

- Îmbunătăţirea calităţii petrecerii timpului liber pentru locuitorii municipiului

- Revitalizarea zonei ţintă

- Valorificarea potenţialului turistic , de agrement, sportiv al culoarului Someşului

- Creşterea calităţii actului cultural , social şi educaţional

- Creşterea siguranţei locuitorilor, reducerea infracţionalităţii.

DESCRIERE ARHITECTURALĂ ŞI STRUCTURALĂ (zone de interes şi accese)

Conceptul care a stat la baza transformării zonei degradate a malurilor Someşului în zonă de petrecere a timpului liber rezultă din morfologia malurilor Someşului cuprinse in studio.

ZONA A

Zona A se desfășoară pe o lungime de aproximativ 305 m și o lățime de aproximativ 52,50 m și are o suprafață de aproximativ 17 804 m2. Pentru amenajarea acestei zone s-au propus următoarele lucrări specifice:

⎯ Nivelarea terenului şi însămânţarea gazonului pe platformele orizontale dintre taluzurile malului drept unde urmează a fi realizate aleea principală şi piațeta.

⎯ Gazonarea terenului între alei și piațete,

⎯ Salubrizarea terenului degradat , cosire şi însămânţare iarbă

⎯ Toaletare copaci existenţi

⎯ Defrișarea copacilor care prezintă pericol de cădere.

Se propune de asemenea realizarea unei alei pietonale principale din pavaj dale prefabricate de beton și o pistă de alergare din granule colorate EPDM. Aleea principală se desfășoară de-a lugul bazei digului și se extinde pe toată suprafața sitului, împărțindu-l în patru subzone diferite cu ajutorul unei alei centrale de pământ compactat, rezultând un număr de zece puncte de interes dupa cum urmează:

1. Loc de joacă pentru copii cu vârsta mai mare de 12 ani

2. Loc de joacă pentru copii cu vârsta cuprinsă între 2 și 12 ani

3. Pumptrack

4. Zonă de fitness în aer liber

5. Zonă smartpark

6. Zona socializare tineret- la hamace

7. Zona socializare tineret- mobilier natural

8. Zonă de plimbat câinii

9. Zonă utilitară

10. Zonă de ședere pe malul râului.

ZONA B

Zona B se desfășoară pe o lungime de aproximativ 410 m și o lățime de aproximativ 90 m și are o suprafață de aproximativ 18 698,78 m2. Pentru amenajarea acestei zone s-au propus următoarele lucrări specifice:

⎯ Nivelarea terenului şi însămânţarea gazonului pe platformele orizontale dintre taluzurile malului drept unde urmează a fi realizate aleea principală şi piațetele.

⎯ Gazonarea terenului între alei și piațete,

⎯ Salubrizarea terenului degradat, cosire şi însămânţare iarbă

⎯ Toaletare copaci existenţi

⎯ Defrișarea copacilor care prezintă pericol de cădere.

Se propune de asemenea realizarea unei alei pietonale principale din pavaj din dale prefabricate de beton și o alee suspendată. Aleea principală se desfășoară de-a lungul bazei digului pornind dinspre latura estică a zonei B și deschizându-se cu piațete spre latura estică. De-a lungul acestor două alei rezultă un număr de opt puncte de interes dupa cum urmează:

1. Zonă de relaxare cu balansoare

2. Scena evenimente

3. Gradene

4. Zonă piațete expoziții temporare

5. Zona socializare tineret- la hamace

6. Zona socializare tineret- mobilier natural

7. Zonă smartpark

8. Zonă utilitară.

ZONA C

Zona C se desfășoară pe o lungime de aproximativ 320 m și o lățime de aproximativ 92 m și are o suprafață de aproximativ 17 754,70 m2. Pentru amenajarea acestei zone s-au propus următoarele lucrări specifice:

⎯ Nivelarea terenului şi însămânţarea gazonului pe platformele orizontale dintre taluzurile malului drept unde urmează a fi realizate aleile ce traversează întreaga zonă.

⎯ Gazonarea terenului

⎯ Salubrizarea terenului degradat, cosire şi însămânţare iarbă

⎯ Toaletare copaci existenţi

⎯ Defrișarea copacilor care prezintă pericol de cădere.

Se propune realizarea unei alei pietonale principale din pământ compactat cu pietriș. Aleea principală se desfășoară pe toată suprafața sitului, împărțindu-l în trei subzone cu ajutorul a două alei ce parcurg situl transversal, rezultând un număr de șase puncte de interes după cum urmează:

1. Aventurapark

2. Zonă de petrecere a timpului liber pentru seniori

3. Zona socializare tineret- mobilier natural

4. Zona socializare tineret- la hamace

5. Zonă utilitară

6. Ponton.

MAL STÂNG SOMEŞ

Malul stâng al râului Someș, desfășurat pe o suprafață de 163 372,82 mp cuprinde următoarele zone:

- Zona A se desfășoară pe o suprafață de aproximativ 26 741 mp și este delimitată de:

- Nord: râul Someș;

- Est: noul pod peste Someș;

- Sud: baza digului de protecție de pe malul stâng al râului Someș, zona străzii Ostrovului;

- Vest: podul de fier.

- Zona B se desfășoară pe o suprafață de aproximativ 35 075 mp și este delimitată de:

- Nord: râul Someș;

- Est: continuarea malului stâng al râului Someș, respectiv „zona C” descrisă mai jos;

- Sud: baza digului de protecție de pe malul stâng al râului Someș, zona străzii Brașov;

- Vest: noul pod peste Someș.

- Zona C se desfășoară pe o suprafață de aproximativ 101 556 mp și este delimitată de:

- Nord: râul Someș;

- Est: continuarea malului stâng al râului Someș;

- Sud: baza digului de protecție de pe malul stâng al râului Someș, zona străzii Brașov;

- Vest: „zona B” anterior descrisă.

- Conform extrasului de carte funciară terenul aparţine domeniului public al Municipiului Satu Mare astfel:

- nr. cad. 189810 din CF nr. 189810 suprafata 43.714 mp domeniul public al mun. Satu Mare –mal stang

- nr. cad. 189805 din CF nr. 189805 suprafata 57.842 mp domeniul public al mun. Satu Mare –mal stang

- nr. cad. 189867 din CF nr. 189867 suprafata 35.075 mp domeniul public al mun. Satu Mare –mal stang

- nr. cad. 189809 din CF nr. 189809 suprafata 14.909 mp domeniul public al mun. Satu Mare –mal stang.

DESCRIERE ARHITECTURALĂ ŞI STRUCTURALĂ (zone de interes şi accese)

Conceptul care a stat la baza transformării zonei degradate a malurilor Someşului în zonă de petrecere a timpului liber rezultă din morfologia malurilor Someşului cuprinse in studio.

Zona A se desfășoară pe o lungime de aproximativ 364 m cu o lățime de aproximativ 120 m și are o suprafață de aproximativ 26741,25 m2. Pentru amenajarea acestei zone s-au propus următoarele lucrări specifice:

- Nivelarea terenului şi însămânţarea gazonului pe platformele orizontale dintre taluzurile malului stâng unde urmează a fi realizate aleea principală, pista de alergat şi potecile.

- Gazonarea terenului între alei și poteci,

- Salubrizarea terenului degradat, cosire şi însămânţare iarbă

- Toaletare copaci existenţi

- Defrișarea copacilor care prezintă pericol de cădere.

Se propune realizarea unei alei pietonale principale din pavaj din dale prefabricate de beton și o pistă de alergare din granule colorate EPDM, precum și o serie de poteci secundare realizate din pământ compactat cu pietriș. Aleea principală se desfășoară de-a lungul bazei digului și se extinde pe toată suprafața sitului, împărțindu-l în patru subzone diferite, rezultând un număr de nouă puncte de interes dupa cum urmează:

1. Loc de joacă pentru copii

2. Zonă de fitness în aer liber

3. Zonă de petrecere a timpului liber pentru seniori

4. Zonă smartpark

5. Zona socializare tineret- mobilier natural

6. Zonă de plimbat câinii

7. Zonă utilitară

8. Zonă de ședere pe malul râului.

9. Ponton.

Zona B se desfășoară pe o lungime de aproximativ 220 m cu o lățime de aproximativ 182 m și are o suprafață de aproximativ 35075,47 m2. Pentru amenajarea acestei zone s-au propus următoarele lucrări specifice:

- Nivelarea terenului şi însămânţarea gazonului pe platformele orizontale dintre taluzurile malului stâng unde urmează a fi realizate aleea principală şi potecile.

- Gazonarea terenului între alei și poteci,

- Salubrizarea terenului degradat, cosire şi însămânţare iarbă

- Toaletare copaci existenţi

- Defrișarea copacilor care prezintă pericol de cădere.

Se propune realizarea unei alei pietonale principale din pavaj din dale prefabricate de beton și o serie de poteci secundare realizate din pământ compactat cu pietriș. Aleea principală se desfășoară de-a lungul bazei digului și se extinde pe toată suprafața sitului, împărțindu-l în patru subzone diferite, rezultând un număr de șase puncte de interes dupa cum urmează:

1. Loc de joacă pentru copii

2. Zonă de parkour

3. Zonă de karting

4. Zonă skatepark

5. Zona socializare tineret- mobilier natural

6. Ponton.

Zona C se desfășoară pe o lungime de aproximativ 621 m cu o lățime de aproximativ 177 m și are o suprafață de aproximativ 101556,10 m2. Pentru amenajarea acestei zone s-au propus următoarele lucrări specifice:

- Nivelarea terenului şi însămânţarea gazonului pe platformele orizontale dintre taluzurile malului stâng unde urmează a fi realizate aleea principală şi potecile.

- Gazonarea terenului între alei și poteci,

- Salubrizarea terenului degradat, cosire şi însămânţare iarbă

- Toaletare copaci existenţi

- Defrișarea copacilor care prezintă pericol de cădere.

Se propune realizarea unei alei pietonale principale din pavaj din dale prefabricate de beton și o serie de poteci secundare realizate din pământ compactat cu pietriș. Aleea principală se desfășoară de-a lungul bazei digului și se extinde pe toată suprafața sitului, împărțindu-l în subzone care răspund la cerințe diferite, rezultând un număr de douăsprezece puncte de interes dupa cum urmează:

1. Zonă de fitness în aer liber

2. Zonă utilitară

3. Zonă foișoare barbeque

4. Terenuri de baschet

5. Terenuri de tenis

6. Zonă urban beach

7. Zonă teren multifuncțional

8. Gradene

9. Zonă labirint

10. Zonă grădină flori

11. Zonă socializare tineret – mobilier natural

12. Ponton.

INDICATORI TEHNICO-ECONOMICI PROPUȘI PRIN PROIECT MAL DREPT :

 Valoarea totală a investiției: 23.331.768,39 lei inclusiv TVA, din care:

 Construcții-Montaj: 13.312.100,71 lei inclusiv TVA

DURATA DE REALIZARE A INVESTIȚIEI MAL DREPT : 36 luni

 din care: 6 luni proiectare

 30 luni execuție

INDICATORI TEHNICO-ECONOMICI PROPUȘI PRIN PROIECT MAL STING :

 Valoarea totală a investiției: 63.797.654,67 lei inclusiv TVA, din care:

 Construcții-Montaj: 40.279.823,17 lei inclusiv TVA

DURATA DE REALIZARE A INVESTIȚIEI MAL STING : 36 luni

 din care: 6 luni proiectare

 30 luni execuție

**Finanțarea obiectivului de investiție:** fonduri nerambursabile și bugetul de venituri și cheltuieli al Municipiului Satu Mare.

Ţinând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

 Director executiv Șef birou C.T.S.L.

 Ec. Ursu Lucia Ing. Criste Florin